Trois couleurs: Rouge
<s>Tri boje: Crveno (francuski Trois culeurs: Rouge) je art filmska drama iz 1994. u francusko-poljsko-švicarskoj koprodukciji koju je režirao Krzysztof Kieślowski, a napisali sam Kieślowski i Krzysztof Piesiewicz.</s><s>To je treći i završni dio njegove 'trilogije o tri boje' koja istražuje francuske revolucionarne ideale u moderno doba: ostali filmovi su Tri boje: Plavo i Tri boje: Bijelo.</s><s>Glavne uloge tumače Irène Jacob i Jean-Louis Trintignant.</s><s>Crveno se bavi temom bratstva, specifično o mladom modelu, Valentine, koja usprkos manjka zajedničkih poveznica započinje prijateljski i duhovni odnos sa starijim, umirovljenim i povučenim sucem, Kernom.</s>

<s>Tri boje: Crveno je dobio hvalospjeve kritičara te je nominiran za značajan broj nagrada.</s><s>To je Kieślowskin posljednji film,  pošto je režiser preminuo dvije godine nakon premijere.</s>

<s>Radnja
Valentine je studentica koja zarađuje kao foto model u Ženevi.</s><s>Zbog putovanja, sve se rijeđe viđa sa svojim dečkom.</s><s>Prilikom vožnje, automobil joj slučajno udari jednog psa, te ga ona njeguje i upozna njegovog vlasnika, umirovljenog i ciničnog suca Josepha Kerna, koji živi povučeno u svojem stanu.</s><s>On prisluškuje telefonske razgovore svojih susjeda.</s><s>Usprkos prvotnim trzavicama između njih dvoje, Valentine i Joseph postaju prijatelji i srodne duše.</s><s>Paralalelno se prati i radnja mladog studenta prava, Augusta, koji uči i živi u susjedstvu, ali koji nije nikada upoznao Valentine.</s><s>Kern ispriča Valentine da je jednom bio zaljubljen u djevojku, ali da ga je ona prevarila sa drugim muškarcem, otišla u Englesku i poginula u jednoj nesreći.</s><s>Kasnije je kao sudac dobio slučaj u kojem je optuženi bio muškarac koji je imao aferu sa njegovom djevojkom: na sudu ga je proglasio krivim, te je presuda bila legalno čista, iako ju je kasnije preispitivao.</s><s>Valentine se ukrca na trajekt koji ide u Englesku, kao i Auguste, ali se iznenada pojavi oluja i potopi plovilo.</s><s>Kern je šokiran, ali se iznenadi kada na vijestima sazna da su među spašenima Valentine i Auguste - kao i svi protagonisti iz prethodnih filmova Kieslowskine trilogije, Julie i Olivier iz Plavo i Karol i Dominique iz Bijelo.</s>

<s>Glavne uloge
 Irène Jacob - Valentine Dussault
 Jean-Louis Trintignant - sudac Joseph Kern
 Jean-Pierre Lorit - Auguste Bruner
 Frederique Feder - Karin
 Samuel Le Bihan - fotograf
 Marion Stalens - veterinar
 Teco Celio - barmen</s>

<s>Nagrade
Oscari su film nominirali u tri kategorije: najbolja režija (Kieslowski), izvorni scenario (Kieślowski, Krzysztof Piesiewicz) i fotografija.</s>

<s>Zlatni globus je nominirao film u kategoriji najboljeg stranog filma.</s>

<s>BAFTA je nominirala Tri boje: Crveno u četiri kategorije: najbolja glumica (Irene Jacob), scenarij (Kieślowski, Piesiewicz), strani film i režija (Kieslowski).</s>

<s>Nominiran je i za Zlatnu palmu u Cannesu.</s>

<s>Nagrade Udruženja njujorških filmskih kritičara uručila je filmu nagradu u kategoriji najboljeg stranog filma, dok je Kieslowski dobio 2. nagradu u kategoriji najbolje režije.</s>

<s>Kritike
Roger Ebert je cjelokupnu trilogiju 2003. uključio u svoj popis 'Velikih filmova':</s>

<s>Filmski leksikon navodi sljedeće o filmu:</s>

<s>Izvori</s>

<s>Eksterni linkovi
 
 
Criterion Collection esej Georgina Evans
Criterion Collection esej Colin MacCabe
 
 
 Detaljna analiza filma</s>

<s>Dramski filmovi
Art filmovi
Francuski filmovi
Poljski filmovi
Švicarski filmovi
Authority control 2</s>

